અમદાવાદઃ ભાવનગર વલ્ભીપુર રોડ પર અાજે વહેલી સવારે સર્જાયેલા માર્ગ અકસ્માતના બનાવમાં એક જૈન સાધ્વીનું ગંભીર ઈજા થવાના કારણે મોત થયું હતું. પ્રાપ્ત માહિતી અનુસાર અા અંગેની વિગત એ‍વી છે કે એક જૈન સાધ્વી અાજે સવારે ૭ વાગ્યાના સુમારે ભાવનગર-વલ્ભીપુર રોડ પર અન્ય સાધ્વી સાથે વિહાર કરી રહ્યા હતા ત્યારે ભાવનગર તરફથી અાવી રહેલી ટ્રકે સાધ્વીજીને અડફેટે લઈ ટક્કર મારતા ગંભીર ઈજાઓ થવાના કારણે તેમનું ઘટનાસ્થળે જ મોત થયું હતું. અા ઘટનાને પગલે વલ્ભીપુર અને અને ભાવનગરથી અનેક જૈનો ત્યાં પહોંચી ગયા હતા. અકસ્માત સર્જી વાહનચાલક નાસી છૂટ્યો હોવાનું જાણવા મળે છે. પોલીસે અકસ્માતે મોતનો ગુનો દાખલ કરી અાગળની તપાસ હાથ ધરી છે.